o
KATSOJAN VALINTA NRO 2
ILOA ARKEEN Kadotetut mahdollisuudet 1/2
Koetko koskaan, että elämä ja aika valuvat hukkaan?
Ajoittain me kaikki tunnemme sillä tavalla.
Tänään opimme, miten voimme käyttää hyödyksemme -
jokaisen Jumalan suoman mahdollisuuden.
Tänään puhun kadotetuista mahdollisuuksista.
Kuljemme monien mahdollisuuksien ohi pelon, laiskuuden, -
passiivisuuden, vastuuttomuuden tai vääränlaisen asenteen takia.
Paholainen ei kulje mahdollisuuksien ohi.
Jos sillä on mahdollisuus kiusata tai vahingoittaa jotakuta, -
se käyttää kaikki mahdollisuudet.
Meidänkin on tehtävä hyvää, oltava siunaukseksi ja kasvettava, -
aina kun siihen avautuu tilaisuus.
Älä hukkaa Jumalan antamia mahdollisuuksia.
Avaa Ef. 5.
Kun aloin tosissani tutkia Jumalan Sanaa 30 vuotta sitten, -
Jumala opetti minulle raamatun- kohdista, joista aion nyt puhua.
Ef. 5:15: -
"Katsokaa tarkoin, kuinka vaellatte."
Katsokaa tarkoin, kuinka vaellatte.
Meidän on oltava hieman tarkempia.
Ei pidä olla niin tarkka, että elää pelossa.
Täytyy olla tarkka Jumalan tarkoittamalla tavalla, -
mutta huolellisuuden ei pidä antaa viedä meitä lakihenkisyyteen -
ja pelkoon.
Jos emme valvo, kenen seurassa olemme, mitä katsomme TV:stä, -
minkälaisia elokuvia katsomme, mitä kirjoja luemme, -
mitä musiikkia kuuntelemme ja mihin käytämme rahamme ja aikamme, -
elämämme voi lopulta valua hukkaan.
On olemassa monia lihallisia kristittyjä.
He sanovat itseään kristityksi ja käyvät kirkossa, -
mutta he elävät lihallisesti ja itsekeskeisesti.
Liian harva pyrkii pyhyyteen.
Liian harva tajuaa olevansa pyhitetty eli Jumalalle erotettu.
Kun ihminen ottaa vastaan Kristuksen, -
Pyhä Henki pyhittää hänet Jumalan käyttöön.
Puhujapöydällä on yksi tarkoitus. Se on pyhitetty minulle, kun puhun.
Se voi olla huono esimerkki, mutta se on pöydän tarkoitus.
Emme käytä pöytää muuhun tarkoitukseen.
Siitä pidetään hyvää huolta. Sillä on oma kantolaatikkonsa.
Pidämme huolta siitä, ettei pöytä mene rikki.
Samalla tavalla sinut on pyhitetty tiettyä tarkoitusta varten.
Jos ei täytä tarkoitustaan tai pyri tarkoitukseensa, -
olo on tyhjä ja turhautunut.
Silloin tulee ärtyneeksi ja hankalaksi.
Sitten alamme etsiä vikaa kaikesta.
Ongelmana on se, ettemme hoida omaa osuuttamme.
Sano "aamen", jotta saarnaan paremmin.
Kun sanon, että meidän on oltava huolellisempia, -
en tahdo suistaa ketään pelkoon.
Yritämme vapauttaa ihmiset peloista tänä viikonloppuna.
2. Tim. 1:7:n mukaan Jumala ei ole antanut meille pelon henkeä, -
vaan voiman, rakkauden ja terveen harkinnan hengen.
2. Piet. 3:14:ssä sanotaan, että kun Kristus palaa takaisin, -
Hän haluaa, että olemme silloin vapaita pelosta, -
vaeltamassa uskossa, vapaana peloista.
Elämme joko peläten tai uskoen.
Rohkeasti, hyökkäävästi tai pelokkaasti.
Jumala saattaa kutsua meitä nousemaan tai antamaan.
Joku saattoi kokea kehotusta, kun puhuin kumppanuudesta, -
mutta paholainen sai taivuteltua hänet pian toiseen aatoksiin.
Usein riittää, kun se sanoo: "Miten sinun käy sitten?"
"Jos sitoudut kumppanuuteen, rahat eivät riitä."
Meidän on oltava varovaisia, ettei paholainen saa taivuteltua meitä -
luopumaan Jumalan eteemme asettamista tilaisuuksista.
Jumala kyllä löytää jonkun toisen.
Täytyy käsittää, ettei Jumala yritä vahingoittaa meitä.
Hän ei yritä ottaa meiltä asioita pois. Hän haluaa aina nostaa meitä.
Älä hukkaa mahdollisuuksia.
Jumala kutsuu meitä ja alamme ottaa askeleita uskossa.
Sitten vihollinen alkaa syöttää meille valheita.
"Mitä jos..."
"Mitä jos se ei onnistu?"
"Mitä jos saan siipeeni?"
Monet seurakuntalaiset eivät mene mukaan palvelutyöhön, -
koska he pelkäävät saavansa siipeensä tai tulevansa riistetyksi
"Jos autan, joudun pian tekemään kaiken."
Opettele sanomaan "kyllä" ja "ei".
On lopetettava tekosyiden latelu ja alettava olemaan kuuliainen.
Hepr. 10:ssä opetetaan, ettei Jumala ole iloinen, -
jos vetäydymme pelokkaina.
Pelko saa meidät kutistumaan.
Usko tekee meistä rohkeita, eloisia, innokkaita ja energisiä.
Usko antaa odotuksen tunnetta ja toivoa.
Odotamme hyvää tapahtuvaksi. Uskomme olevamme arvokkaita.
Kun annamme periksi pelolle, alamme kutistua.
Hepr. 10:38:n mukaan vanhurskas on elävä uskosta, -
ja jos hän vetäytyy pois, Jumala ei mielisty häneen.
Room. 8:15:n mukaan emme ole saaneet orjuuden henkeä -
ollaksemme jälleen pelossa.
Älä pelkää erehtymistä tai hairahtumista.
Kaikki haluavat kuulla Jumalan äänen.
Suurin osa ei uskalla edes selvittää, -
onko jokin asia Jumalasta vai ei.
Emme ole aina varmoja, mutta me kokeilemme.
En ollut varma, toimisiko Delirious-yhtyeen musiikki täällä.
Meillä on tietyntyyppinen yleisö. Pohdin, pitääkö se Deliriousista.
Ajattelimme: "Yritämme saada mukaan nuoria. Kokeillaan."
Paholainen kysyi: "Mitä jos vanhempi väki loukkaantuu?"
Jumala kysyi: "Mitä jos nuoret tulevat siunatuiksi?"
Mekin joudumme pohtimaan.
Olemme päättäneet tänä vuonna mennä eteenpäin, ellei Jumala pysäytä.
Ei tarvitse rukoilla puoli vuotta joka pikkuasian puolesta.
Toki täytyy rukoilla ja etsiä Jumalaa.
Joskus on parasta vain kokeilla.
Ei pidä luopua autosta, jotta näkee, antaako Jumala uuden auton.
Millä sitten menee töihin?
Pystyimme tuomaan Deliriousin tänne.
Jos homma ei olisi toiminut, maailmamme ei olisi kaatunut.
Se oli mahtavaa. Halli oli täynnä. 1500 antoi elämänsä Kristukselle.
Täällä oli eilen illalla ihmeellinen voitelu.
Emme tienneet, pitäisivätkö ihmiset siitä, -
kun muutimme lavasteita uudenaikaisiksi.
Yritämme päästä eroon uskonnollisesta tyylistä.
Ennen kuin joku aikoo kivittää minut, kerron, mitä tarkoitan.
Palvelemme ihmisiä, joita on jo palveltu.
Teemme kaiken niin kuin he haluavat.
Saatatte pitää kultaisista enkeleistä ja harpuista.
Etenkin nuoret ovat menettäneet mielenkiintonsa uskontoon.
He luulevat kokeilleensa Jumalaa, kun he ovat kokeilleet uskontoa.
Kun ihmiset katsovat ohjelmaani televisiosta, -
minulla on vain hetki aikaa herättää heidän mielenkiintonsa.
Joskus meidän täytyy luopua tavoista, joista itse pidämme, -
niiden takia, jotka eivät tunne Kristusta.
Olemme taltioineet todistuksen, jossa eräs mies sanoo, -
että hän luuli katsovansa uutisia.
Hän oli alkanut ajatella, että tulee maailmanloppu -
ja että hänen pitää laittaa asiansa kuntoon.
Pian hän huomasi, ettei hän katsonutkaan uutisia.
Siihen mennessä hän oli jo alkanut pitää sanomastani.
Hän alkoi seurata ohjelmaa. Kolmen viikon päästä hän tuli uskoon.
Jumala on asettanut eteemme monia tilaisuuksia muuttua.
Joskus isoa laivaa voi olla vaikea kääntää ympäri.
Vaikka tekisi mitä, saa osakseen arvostelua.
Ihmiset eivät aina pidä muutoksesta.
Saamme joskus kirjeitä, joissa tyyliämme moititaan.
Joku kirjoitti: "En pidä savukoneista ylistyksessä."
En minäkään pidä niistä.
En tiedä, miten pystytte laulamaan niiden kanssa?
Suuta kuivaa ja silmiä kirvelee.
En ole vielä savusuojattu.
Poikani sanoi viisaasti: -
"Meitä ei ole kutsuttu palvelemaan itseämme."
Usein soudamme uskonnollisuuden veneessä palvellen itseämme.
Meidän on unohdettava itsemme ja käsitettävä, -
että meidän täytyy pystyä palvelemaan ihmisiä tänään.
En puhu sanoman vesittämisestä tai moraalin höllentämisestä.
Jos saan vedettyä sisään muutaman ihmisen lisää -
muuttamalla pukeutumista tai uudenaikaistamalla tyyliä, -
uskon, että niin on tehtävä.
Muutokset ovat aiheuttaneet minulle pelkoja.
"Mitä jos..."
Emme keränneet rahalahjaa eilen konsertissa.
Täällä oli 9000 ihmistä. Rahalahja olisi ollut suuri.
Joukossa oli paljon pelastumattomia.
Emme halunneet painostaa niitä, -
jotka eivät ymmärrä antamisen periaatetta.
Mielessämme oli monta kertaa ajatus: -
"Konferenssi jää miinukselle."
Hauskaa on se, että tuotteita on myyty täällä ennätysmäärä.
Jumala voi auttaa monin eri tavoin.
Älä enää elä pelossa. Älä kuuntele paholaisen valheita.
Älä vetäydy pelossa. Älä anna paholaisen varastaa.
Kun eteesi avautuu tilaisuus, käytä se.
Puske eteenpäin.
Lue Ef. 5:15:n loppuosa.
"Katsokaa siis tarkoin, kuinka vaellatte:" -
"määrätietoisesti, arvokkaasti ja tarkasti kuin viisaat," -
"ei niin kuin tyhmät."
Jotkut kristityt tekevät tyhmyyksiä.
Tarkoitan tyhmyyksiä.
Raamatussa käsketään uudistumaan mieleltä.
Ei käsketä unohtamaan järjenkäyttöä.
Jotkut sanovat kelluvansa Pyhän Hengen virrassa.
Jotkut Pyhällä Hengellä täyttyneet unohtavat terveen järjen.
Jotkut, jotka kohtaavat Pyhän Hengen, -
pitäisi lukita sisään kolmeksi kuukaudeksi.
Olin yksi sellaisista.
Kun täytyin Pyhällä Hengellä, minut potkittiin seurakunnasta.
Älä elä niin kuin tyhmä, typerä ja järjetön.
Käytä viisautta kaikessa, mitä teet.
5. Ef. 5:16: "Ottakaa vaari oikeasta hetkestä," -
"sillä aika on paha."
Emme halua tuhlata aikaa.
Tiedämme ihmisiä, jotka ovat heittäneet hukkaan -
lahjansa, kykynsä ja tilaisuutensa.
Jokainen vuorokausi on mahdollisuus.
Joku ei saa aikaiseksi mitään ja toinen saa aikaiseksi paljon.
Kummallakin on yhtä paljon aikaa.
Kaikilla on vuorokaudessa 24 tuntia.
On turha sanoa, ettei ole aikaa tarttua tilaisuuteen.
Kyse on siitä, mitä päätämme tehdä ajallamme.
On tyhmää tuhlata aikaa.
Eräänä aamuna olin lähdössä toimistolle.
Samalla rukoilin, kuten tapana on.
Sillä viikolla olin käyttänyt paljon aikaa ulkonäkööni.
Olin käynyt kasvohoidossa ja kampaajalla.
Olin laitattanut raitoja ynnä muuta.
Emme puhu ynnä muusta.
Aamutoimiin meni paljon aikaa. Vaihdoin vaatteita kolmesti.
Sanoin Herralle: "Käytän paljon aikaa ulkonäkööni."
Herra sanoi: "Totta. Käytät aikaasi."
"Käytä aikasi oikein."
Käytämme aikaa samalla tavalla kuin rahaakin.
Muutaman päivän sisällä, kun olet päässyt kotiin, istu alas, -
ota kynä ja paperia ja pidä palaveri Pyhän Hengen kanssa.
Kirjoita ylös, mihin käytät aikasi.
Kysy, kantaako se hedelmää sinulle tai Jumalan valtakunnalle.
Kysy itseltäsi, käytätkö aikasi oikein.
Ihmiset tekevät monia asioita tietämättä, miksi he tekevät niitä.
"Kaikki muutkin tekevät niin."
Miltä se sinusta tuntuu? - En tiedä.
Joskus teemme asioita, jotka Jumala on hylännyt ajat sitten.
Jos hevonen on kuollut, laskeudu ratsailta.
Etsi uusi kyyti.
On säälittävää nähdä, kun ihmiset takertuvat johonkin, -
missä ei ole elämää, voitelua tai hedelmää.
He eivät halua luopua.
"Olen tehnyt tätä kymmenen vuotta. Jatkan tätä. Halleluja. Aamen."
Amplified-käännöksessä sanotaan: -
"Käytä hyödyksi jokainen tilaisuus, sillä aika on paha."
Meille suodaan mahdollisuuksia siunata toisia, mutta hukkaamme ne.
Meille suodaan mahdollisuuksia osallistua Jumalan työhön, -
mutta latelemme tekosyitä ja vetäydymme pelossa.
Meille suodaan mahdollisuuksia rakentaa, kiittää ja ilahduttaa.
Poikani sanoi lähetystyötä esittelevällä videolla, -
että on suuri siunaus saada joku hymyilemään.
Mahdollisuus olla ystävällinen, -
mahdollisuus saada muukalainen tai epävarma ihminen viihtymään.
Mahdollisuuksia viettää aikaa perheen kanssa.
Mahdollisuuksia soittaa vanhemmille tai käydä tervehtimässä vanhempia.
He eivät ole täällä ikuisesti.
Niitämme sitä, mitä kylvämme.
Jos et muista vanhempiasi, -
pidä mielessä, että joku päivä haluat lapsesi muistavan sinua.
"Minulla ei ole aikaa." Onhan!
Sinulla on yhtä paljon aikaa kuin kaikilla muillakin.
Kyse on siitä, mihin haluat sen käyttää.
Työnarkomaanit katuvat elämänsä lopussa eniten erästä asiaa.
Olen kuullut jumalanpalvelijoiden ja saarnaajien sanovan niin.
Olen itsekin sanonut niin.
Liike-elämässä toimivat ovat sanoneet niin.
Ihmiset katuvat sitä, etteivät he viettäneet aikaa perheen kanssa -
tai etteivät he käyttäneet aikaa ihmissuhteiden rakentamiseen.
Älä toimi niin, että olet eräänä päivänä vanha ja yksinäinen.
Tahdon rohkaista elämään pelkäämättä.
Älä pelkää kokeilla uutta ja astua johonkin ennen kokemattomaan.
En tahdo, että joudut joskus miettimään, -
mitä olisi tapahtunut, jos olisit ollut rohkeampi.
Yksi erehdys ei kaada maailmaa. Virheistä voi aina oppia.
Tarjoustuote on vain niitä varten, jotka todella haluavat kasvaa.
Uskon, että se olet sinä.
Se on auttanut minua erittäin paljon.
Opetussarjan mukana lähetämme bonus-DVD-levyn.
Ihmiset tahtovat ostaa tuotteita, -
jotka auttavat heitä saamaan haluamansa, -
eivätkä tuotteita, jotka auttavat asettumaan Jumalan käyttöön.
Tämä opetussarja onkin tarkoitettu niille, -
jotka haluavat olla kypsiä ja päästä eteenpäin Herrassa.
Uskon, että haluat tilata tuotteen niin pian kuin suinkin.
Rakastan sinua. Jumalalla on mahtava suunnitelma varallesi.
Sana Joyce-mammalta: -
Ei voi olla samanaikaisesti itsekäs ja onnellinen.
I was always on my mind -sarjassa Joyce opettaa, -
miten itsekkyys vie elämästä ilon.
Opi paljastamaan itsekkyys ja voittamaan se.
Tilaajille lähetämme lahjaksi It's not all about me -DVD-levyn.
Tilaa englanninkieliset tuotteet puhelimitse tai verkkokaupasta.
Esitämme Iloa arkeen -ohjelman suosituimpia jaksoja.
Tulevassa ohjelmistossa on luvassa eniten ääniä saaneet jaksot.
JOYCEN KEVYEMPI PUOLI
Tiedän tarkalleen, mistä puhun!
Muistan, miten makasin työhuoneeni lattialla -
ja pidin kiinni pöydänjalasta, jotten pakenisi Jumalaa.
Muistan sen.
Jumala yritti saada minut taipumaan Daven tahtoon.
"Mutta Jumala, hän on väärässä!"
"Miksi aina minä eikä koskaan hän?"
Lihani kärisi ja kirkui.
Ajattelin: "Minä en pysty tähän!"
Tiesin, että Jumala oli kutsunut minut.
Jumala sanoi: "Palvelutyösi ei kasva, jos et kunnioita miestäsi."
Olin nuhdellut kaikkia pirulaisia. Oli vain toteltava Jumalaa.
Pidin kiinni pöydänjalasta ja huusin: "Jumala!"
Lopulta sanoin: "Hyvä on. Jumala, auta. Pystyn siihen."
Menin Daven luo ja sanoin: -
"Anna anteeksi, kulta."
"Vika oli minun. Olet oikeassa."
"Annathan minulle anteeksi."
Tunsin lihani näivettyvän.
Tulevassa ohjelmistossa: -
Et tiedä, mitä Jumala haluaa tehdä sinussa, kauttasi ja puolestasi.
Et saa vetäytyä pelossa.
Älä anna mahdollisuuksien lipua ohi. Älä elä pelossa.
Suomennos: Marianne Tenetz